আসাদুজ্জামান নূর: বিষয় হলো যে, মুক্তিযুদ্ধের কথা বলতে গেলে, অসাম্প্রদায়িক চেতনার কথা বলতে গেলে, বাঙালি সংস্কৃতির কথা বলতে গেলে আওয়ামী লীগের কথা বলা হয়েই যায়। সেই অর্থে কেউ যদি মনে করেন যে, আওয়ামী লীগের পক্ষে কথা বলছে, তাহলে কিছু করার নেই আসলে। তবে এটাও ঠিক, অনেক বিষয় আছে যেগুলো সম্মিলিত সাংস্কৃতিক জোটের পক্ষ থেকে প্রতিবাদ করা উচিত, বড় করে প্রতিবাদ করা উচিত, এবং সেইখানে যদি আমাদের দলের কোনো ব্যর্থতা থাকে, সেটিরও সমালোচনা হওয়া উচিত বলে আমি মনে করি।